ΓΡΑΠΤΗ ΕΡΩΤΗΣΗ P-2524/99

υποβολή: Hiltrud Breyer (Verts/ALE) προς την Επιτροπή

(16 Δεκεμβρίου 1999)

Θέμα: Εγκαταστάσεις επανεπεξεργασίας του Sellafield και του Cap de la Hague

Πολυάριθμα στοιχεία από πανεπιστημιακές κλινικές, δημόσιεςπηρεσίες ελέγχου και αξιόπιστες περιβαλλοντικές οργανώσεις αποδεικνύουν ότι οι ευρωπαϊκές θάλασσες και ο βορειοανατολικός Ατλαντικός εξακολουθούν να ρυπαίνονται από πυρηνικά απόβλητα. Η Επιτροπή γνωρίζει μάλιστα σχετική αναφορά (αριθ. 393/95) στην οποία παρατίθενται αυτά τα στοιχεία. Το 1998, οι 12 χώρες που βρέχονται από τον Βόρειο Ατλαντικό και τις ευρωπαϊκές θάλασσεςποχρεώθηκαν, βάσει της Σύμβασης OSPAR, να λάβουν αυστηρά μέτρα και έθεσαν ως στόχο να φθάσουν οι μετρήσεις τεχνητών νουκλεοτιδίων μέχρι το 2020 σε μηδενική τιμή.

1. Πώς μπορεί να επιτευχθεί αυτός ο στόχος, την στιγμή που η ρύπανση της θάλασσας από ραδιενεργά επικίνδυναλικά κοντά στο Sellafield και στο Cap de la Hague έχει αυξηθεί σημαντικά κατά την τελευταία δεκαετία;

2. Ποιά μέτρα έχουν λάβει μέχρι σήμερα η Επιτροπή και τα κράτη μέλη για την πραγματοποίηση των προαναφερθέντων στόχων;

3. Ποιά άλλα μέτρα πρόκειται να ληφθούν και πότε;

4. α) Με ποιά συχνότητα διενήργησε η Επιτροπή ελέγχους στις δύο εγκαταστάσεις από το 1989 μέχρι το 1999;

β) Αληθεύει ότι έγινε μόνο μία φορά έλεγχος σε κάθε εγκατάσταση;

γ) Πιστεύει η Επιτροπή ότι με έναν μόνον έλεγχο εντός μιάς δεκαετίας πληρούνται οι απαιτήσεις του άρθρου 35 της Συνθήκης Ευρατόμ;

δ) Πότε διαπίστωσε η Επιτροπή ότι οι πόροι για μιά τόσο σημαντικήποχρέωση δεν ήταν επαρκείς; Πότε ζητήθηκαν οι απαιτούμενοι πόροι (να αναφερθεί η ακριβής ημερομηνία);

5. Γιατί η Επιτροπή, κατά την αξιολόγηση των εγκαταστάσεων, βασίζεται αποκλειστικά σε μετρήσεις και ερμηνείες των χειριστών των εγκαταστάσεων και στις κρατικές αρχές των χωρών που εκμεταλλεύονται αυτές τις εγκαταστάσεις;

6. Γιατί η Επιτροπή δεν άκουσε τα σήματα κινδύνου που εξέπεμψαν ανεξάρτητοι φορείς (π.χ. το Πανεπιστήμιο της Ουαλλίας) και αγνόησε τις διαπιστώσεις τους;

7. Πώς προτίθεται η Επιτροπή να αντιμετωπίσει στο μέλλον ενδεχόμενη παραβίαση των βασικών αρχών της Σύμβασης OSPAR και τωνποχρεώσεων που απορρέουν από την Συνθήκη Ευρατόμ;

Απάντηση της κας Wallstrm εξ ονόματος της Επιτροπής

(10 Ιανουαρίου 2000)

Παράλληλα με τη δήλωση της Sintra, το 1998, η επιτροπή Όσλο-Παρίσι (επιτροπή OSPAR) κατέστρωσε, επίσης, στρατηγική για τις ραδιενεργούς ουσίες. Η Επιτροπή εργάζεται μαζί με άλλα συμβαλλόμενα μέρη και τη γραμματεία της επιτροπής OSPAR για τη λεπτομερή ερμηνεία και εφαρμογή της εν λόγω στρατηγικής. Ομάδα εργασίας (OSPAR RAD), η οποία συστάθηκε στο πλαίσιο της επιτροπής OSPAR, επεξεργάζεται έγγραφο, το οποίο θα αποτελέσει το αντικείμενο συζήτησης στην επόμενη συνεδρίαση της OSPAR RAD, που θα πραγματοποιηθεί στο Λουξεμβούργο, τον Ιανουάριο του 2000, και θα διοργανωθεί από την Επιτροπή. Στο έγγραφο αυτό, γίνεται λόγος για τις εξελίξεις όσον αφορά τα ραδιενεργά απόβλητα και άλλους παράγοντες σχετικούς με την εφαρμογή της στρατηγικής. Η Επιτροπή βρίσκεται, επίσης, στο στάδιο ενημέρωσης του έργου Marna σχετικά με την έκθεση του πληθυσμού των κρατών μελών της Κοινότητας σε ραδιενεργό ακτινοβολία στα θαλάσσια ύδατα της Β. Ευρώπης (EUR 12483), έχοντας ήδη αρχίσει πιλοτική μελέτη. Η Επιτροπή θα δέχεται τις απόψεις της OSPAR RAD όσον αφορά τα αποτελέσματα της πιλοτικής μελέτης, ώστε να εξασφαλίσει ότι οι μεταγενέστερες εργασίες θα συμβάλουν αποτελεσματικά στην εφαρμογή της στρατηγικής OSPAR για τις ραδιενεργούς ουσίες.

Δυνάμει του άρθρου 35 της συνθήκης Ευρατόμ, η Επιτροπή διενήργησε ελέγχους στην εγκατάσταση Sellafield, το Δεκέμβριο του 1993, και στην Cap de la Hague, τον Ιούλιο του 1996. Όταν αποφασίστηκε η εκ νέου διενέργεια ελέγχων (Δεκέμβριος 1989), είχε προβλεφθεί ότι οι εγκαταστάσεις επανεπεξεργασίας θα επιθεωρούνται μία φορά ανά τριετία. Η προσπάθεια αυτή, ενώ αρχικά θεωρήθηκε επαρκής, σήμερα παρουσιάζεται ανεπαρκής. Η Επιτροπή άρχισε να καθιστά διαθέσιμα τα απαραίτητα μέσα το 1998. Καταρτίζεται ανακοίνωση προς το Συμβούλιο και το Ευρωπαϊκό Κοινοβούλιο, στην οποία θα διενεργείται ανασκόπηση των ελέγχων που πραγματοποιήθηκαν κατά τη χρονική περίοδο 1990-1999, καθώς και εκτίμηση των απαιτούμενων πόρων για τη θέσπιση συστηματικού προγράμματος.

Η Επιτροπή παρακολουθεί τα επίπεδα ραδιενέργειας στο περιβάλλον, βάσει των πληροφοριών των οποίων γίνεται αποδέκτης, δυνάμει του άρθρου 36 της συνθήκης Ευρατόμ, παροχή στοιχείων σχετικά με συγκεκριμένους χώρους από τις αρχές των κρατών μελών, στα οποία δύναται να συμπεριλαμβάνονται τα αποτελέσματα μετρήσεων που διενεργήθηκαν από τους φορείς εκμετάλλευσης των εγκαταστάσεων, καθώς και βάσει άλλων πληροφοριών που κοινοποιούνται στην Επιτροπή. Στο πλαίσιο αυτό, η Επιτροπή δεν διέθετε συγκεκριμένα στοιχεία σχετικά με το έργο που ανέλαβε το Πανεπιστήμιο της Ουαλίας.

Η Επιτροπή αναλαμβάνει δράσεις στο πλαίσιο της στρατηγικής της OSPAR για τις ραδιενεργούς ουσίες. Ωστόσο, ο συντονισμός και η εξασφάλιση της εφαρμογής της στρατηγικής OSPAR με τη θέσπιση σχεδίου δράσης και την ανάπτυξη διαδικασιών ελέγχου της προόδου που επιτυγχάνεται με την εν λόγω στρατηγική, είναιπόθεση της επιτροπής OSPAR. Η Επιτροπή δεσμεύεται, από κοινού με άλλα συμβαλλόμενα μέρη, να συνεχίσει να παρεμβαίνει στο έργο της επιτροπής OSPAR και να συμμετέχει στα συναφή φόρουμ που διοργανώνονται από την εν λόγω επιτροπή, ώστε να εξασφαλίσει την κατάλληλη στήριξη και καθοδήγηση.